เวลามีความเย็นหรืออาบน้ำแล้วน้ำสัมผัสบริเวณข้อพับขาด้านในจะรู้สึกแสบเส้น (อาการคล้ายโดนฉีดยาแล้วยาเดินในเส้นเลือดแล้วรู้สึกแสบ)อยากทราบว่าเกิดจากสาเหตุใดครับ เป็นมาประมาณ 3 เดือนแล้วครับ ขอบครับ
สวัสดีค่ะ อาการแสบบริเวณข้อพับขาด้านในดังกล่าวมานั้น หากเกิดเฉพาะการสัมผัสน้ำเย็นอาจจะเป็นภาวะปกติ แต่ถ้ารู้สึกแสบมาก แสบกว่าบริเวณข้อพับอื่นๆ อาจจะเกิดจากมีปลายเส้นประสาทบริเวณดังกล่าวอักเสบ หรือผิดปกติ คือรับความรู้สึกร้อนหรือเย็นมากจนเกินไป การมีแผลที่ผิวหนังด้านนอก โรคงูสวัดแต่ก็ไม่ควรเป็นเรื้อรังนานถึง 3 เดือนภาวะปลายประสาทอักเสบเป็นภาวะที่พบได้บ่อยเช่นกัน ไม่ใช่ภาวะอันตราย แต่จะเป็นๆหายๆ ทำให้รู้สึกแสบร้อนเป็นบางช่วงได้เบื้องต้นหลีกเลี่ยงการใช้น้ำเย็นจัดบริเวณดังกล่าว ให้ลองใช้น้ำอุณหภูมิห้อง หลีกเลี่ยงการกดทับบริเวณข้อพับที่มีอาการ รับประทานอาหารให้ครบ 5 หมู่ ถ้ามีโรคเบาหวานให้รักษาดูแลต่อเนื่อง และควรไปพบแพทย์หากแสบร้อนมาก เป็นตลอดเวลาจนรบกวนการใช้ชีวิตประจำวัน